

**瑤池金母普度收圓定慧解脫真經**



|  |
| --- |
| **瑤池金母普度收圓定慧解脫真經**慈音佛　董雙成仙姑　慈音佛降　彩雲縹緲出　瑤池隨駕　崑崙任所之。練就菩提登妙果。養成舍利說禪詩。蓮臺座上花千朵。甘露瓶中柳一枝。自在觀音觀自在。婆心度盡眾生癡。 欽奉　瑤池老母普度收圓定慧解脫真經懿旨。 竊此三期。普度東林。收圓靈性。度盡坤乾。慨玆世道。遠古易遷。人心陷溺。多失心田。輪迴無息。禍難慘纏。人皆佛性。無以回天。誰知性命。修養周全。說茲定慧。解脫為先。彩女傳經。慈航念虔。錫頒一卷。付列七編。神人效命。惕惕乾乾。書成傳世。福德綿綿。 欽哉勿忽。 懿旨宣讀已畢。神人稽首謝恩 **水讚** 楊枝淨水。遍灑三千。性空八德利人天。福壽廣增延。滅罪愆火燄化紅蓮。 南無清涼地菩薩摩訶薩（三稱） **香讚** 爐香乍爇。法界蒙薰。諸佛海會悉遙聞。隨處結祥雲。誠意方殷。諸佛現全身。 南無香雲蓋菩薩摩訶薩（三稱） **淨壇讚** 清淨之水。日月花開。楊柳枝頭灑塵埃。一滴淨玄壇。除穢除殃。消災降吉祥。 清泉龍變化淨塵大天尊。（三稱） **佛淨 敬誦神咒** 皈命三教聖賢大天尊（三稱） **淨口神咒** 丹朱口神。吐穢除氛。舌神正倫。通命養神。羅千齒神。卻邪衛真。喉神虎賁，氣神引津。心神丹元。令我通真。思神鍊液。道炁長存。急急如律令。 **淨心神咒** 太上台星。應化無停。驅邪縛魅。保命護身。智慧明淨。心神安寧。三魂永固。魄無喪傾。急急如律令。 **淨身神咒** 靈寶天尊。安慰身形。弟子魂魄。五臟玄明。青龍白虎。隊仗紛紜。朱雀玄武。待衛我真。急急如律令。 **淨三業神咒** 身中諸內境。三萬六千神。動作履行藏。前劫並後業。願我身自在。常住三寶中。當於劫壞時。我身常不滅。誦此真文時。身心口業皆清淨。急急如律令。 **淨壇神咒** 太上說法時。金鐘響玉音。百穢藏九地。群魔護鶱林。天花散法雨。法鼓振迷沉。諸天賡善哉。金童撫瑤琴。願傾八霞光。照依皈依心。早法大法稿。翼侍五雲深。急急如律令。**安土地神咒** 元始安鎮。普告萬靈。嶽瀆真官。土地祗靈。左社右稷。不得妄驚。回向正道。內外澄清。各安方位。備守（家、壇）庭。太上有命。搜捕邪精。護法神王。保衛誦經。皈依大道。元亨利貞。急急如律令。 **淨天地神咒** 天地自然。穢氣分散。洞中玄虛。晃朗太元。八方威神。使我自然。靈寶符命。普告九天。乾羅答那。洞罡太玄。斬妖縛邪。殺鬼萬千。中山神咒。元始玉文。持誦一遍。卻病延年。按行五嶽。八海知聞。魔王束手。侍衛我軒。凶穢蕩盡。道炁長存。急急如 太上老君律令勅 **金光神咒** 天地玄宗。萬炁本根。廣修萬劫。證吾神通。三界內外。惟道獨尊。體有金光。覆映吾身。視之不見。聽之不聞 。包羅天地。養育群生。受持萬遍。身有光明。三界待衛。五帝司迎。萬神朝禮。役使雷霆。鬼妖喪膽。精怪亡形。內有霹靂。雷神隱嗚。洞慧交徹。五炁騰騰。金光速現。覆護真人。急急如 玉皇上帝律令勒 **祝香神咒** 道由心學。心假香傳。香爇玉爐。心存帝前。真靈下盼。仙旆臨軒。令臣關告。 逕達九天。所祈所願。咸賜如言。 **瑤池金母讚** 瑤池金母　普徧瀛東測妙機　勸眾存德學善儀　覺悟懺悔修正果　慧智貫徹登中池　金筆開科無私曲　章成耀珠燦鯉魚　全憑道心挽迷路　卷讚團圓樂福基　逍遙快樂位無極瑤池大聖西王金母天尊 皈命無極瑤池大聖西王金母天尊（三稱） **恭請 無極瑤池大聖西王金母寶誥**　 志心皈命禮（三稱） 天地開泰。無極聖母。龍華勝會宴瑤池。萬靈統御傳教旨。諸仙獻壽。列聖稱觴。天威咫尺。功高德重。代燮權衡。仙主道宗。三千侍女。奏笙簧之天樂。百歲蟠桃。開金碧之靈園。大悲大願。 大聖大慈。無極瑤池大聖西王金母大天尊。（三稱十二叩） 是時。瑤池金母。在無極光中。命彩女董雙成仙姑恭傳經言。 金母曰。自古吾師。玄玄上人。傳道於　木公。木公傳道於　吾。而後口口相傳。不記文字而今。 天開宏道。普度東林。願世人早求明師。參透心性。無如紅塵火宅。墮之甚易。出之甚難。若無慧力。何能解脫。欲求解脫。先須定慧。時 慈航大士合掌恭敬。而白 母言。願 母開方便之門。說解脫之道。眾生之幸。則慈航之幸也。爾時。金母慈顏大悅。對　慈航大士言。爾以大慈心。顯化東土。今以解脫相請。爾其靜聽。吾為宣說普度收圓定慧解脫真經。彼時。天放祥光。彩雲繞戶。鸞鶴待衛。旌旆布空。金母乘九鳳之輦。駕五色之雲。一時三教聖賢。俱來擁護。天花繽紛。仙樂節奏。於是金母。悲憫東林兒女。放無極之光。即於光中。而宣說曰。天從無極中開。太極日月三台。日月陰陽運轉。人從陰陽胚胎。或為男兮為女。皆從無極而來。只為中間一動。霎時落下塵埃。墜入五濁惡世。貪戀酒色氣財。因此輪迴旋轉。情波慾海生災。血水週流可愍。尸骸遺脫堪哀。老母說經至此。婆心慈淚頻催。爾時慈航尊者。合掌恭敬而請曰。弟子聞母金言。無極既生太極。兩儀又分三家。萬物由此而生。又復由此而滅。何不令其不生不滅。以免血流滿地。骨脫如山。豈不甚幸。金母曰。太極分判。天地生物之心也。血流滿地。骨脫如山。萬物自作之孽也。爾今問此。但有不生不滅之道。而無不生不滅之理。爾時。慈航尊者。長跪座前。敢請宣說不生不滅之道。金母撫膺良久曰居。吾語汝道者。反本之用也。萬物皆有本。由本而生枝。由枝而生葉。由葉而生花。由花而結果。人與萬物。不同質。而同理也。本立則根生。根生枝葉茂。本枯則根朽。根朽枝葉零。是以修道固本。固本者何。人以孝弟悌為本。道以精神為本。孝悌立。而人無愧。精神足。而道可修。修道無他。還全本來面目而已。精神從何處散出。還從何處收來。慈航尊者。聞母所言。心中大悟。又復稽首請曰。弟子緣深。幸蒙闡明。道果。敢叩慈悲。再示解脫之道。可乎。 金母曰。解脫非難。難在定慧。身心大定。便生智慧。智慧既生。解脫亦易。欲明解脫。先除六賊。耳不聽聲。目不視色。身不觸污。意不著物。鼻不妄臭。口不貪食。六賊既空。五蘊自明。受想行識。如鏡見形。五蘊既明。三家會合。精氣與神。長養活潑。上下流通。何難解脫。 慈航尊者。聞聽母言。心中朗悟。稽首金容而作頌曰。自從無極生太極。或為人兮或為物。輪迴生死幾千遭。墜落由來難解脫。不識固本而修身。又如樹枯無枝葉。瑤池老母發慈悲。親駕白雲賦貝葉。先言道果合三家。後說智慧須定力。六賊掃除五蘊空。返本還原為上著。瑤池侍駕彩女仙姑頌曰。慈航道人大慈悲。至三再四求解脫。荷蒙金母說分明。指破天機真妙訣。**大成至聖興儒治世天尊頌曰** 人以孝弟為根本。道以精神為妙藥。本立而后道自生。成仙成佛憑人作。**太上老君掌教天尊頌曰** 恰如久病遇良醫。又如青天現白鶴。拳拳服膺朝五旡。三花聚頂能脫殼。 **釋迦牟尼古佛天尊頌曰** 老母真言不忍秘。句句都是波羅蜜。解脫定慧大工夫。留與眾生作舟楫。眾聖賡頌已畢。老母說經方完。彩女侍衛。鑾駕騰空。時三教聖賢。十方諸佛。頂禮恭敬。信受奉行。流傳此經度世。收圓定慧。紅塵兒女。早夜誦念。即口應心。心心上朝。老母自派護衛神祗擁護。身無魔考。家有平安。國有清泰。日念此經。保護安寧。夜念此經。夢裡無驚。行念此經。土地衛靈。舟車念此經。旅途保長亨。念念皆清吉。口口盡超昇。**瑤池金母普度收圓定慧解脫真經終** 天上老母下凡來。指示龍華將要開。 諸佛皆累奔波苦。只為愛子上蓮台。 修圓值此好時機。恩赦有旨開便宜。 慈舟到前不登揖。看汝流戀到何時。 契子不必再遲疑。得到瑤京便得知。 一旦慈航離岸去。千載難逢悔莫追。 爾今來堂是何因。碌碌忙忙走不停。 份外祈求未得應。只有善緣方稱心。 今來要說有緣人。求脫須當把堅誠。 不惜私財常救急。融和鄰里人人欽。 上蒼有眼作證明。到處佈滿週遊神。 詳察五蘊去六賊。心存信義侍孝親。 母娘慈悲賜福音。客子個個要勤誠。 訓煉成績分遲早。爾時就能得應心。 來堂豈非向神仙。入到母門不等閑。 功果圓滿揮法寶。齊心通神挽回天。 燃燈古佛說緣因。修煉不計年月深。 玉露撒下殘零客。心存學道即孝親。 夕陽西墜推人歸。玉兔抬頭照水流。 荏苒如梭人快老。未如心愿白了頭。 心如旭日望東昇。未達初衷又西沉。 細思計較有萬貫。到頭隨身幾多斤。 寺堂方便門常開。解脫凡担緊進來。 多結善緣多結果。慈心施捨不為呆。 今來試看眾心中。到底仰母有幾分。 信疑參半諒不少。如何可得世人宗。 再來試問眾如何。得識母意有幾多。 欲渡無知登極樂。到處神仙在奔波。 慈母思子何時休。酒色貪戀不覺羞。 自別不計回轉日。本來面目一齊丟。 求財不厭又再求。常把玉淚暗推流。 失卻理智為得意。沉迷污域不回頭。 回頭便得遇光明。捨卻紅塵不了姻。 看破凡間皆孽債。及早覺路拜悟真。 悟真有意總無難。必須心內有耐堅。 到處神仙候接引。奈何世人不向前。 向前求道得望家。客子相似雨摧花。 墜落結果由堅定。修圓不容亂交加。 不記來宅在何方。久涉寰塵已背忘。 吐出真言不肯信。老母時刻泣雲端。 母在雲霄候兒歸。叮囑眾仙致力推。 到處神佛在設法。壇堂寺廟顯靈威。 聖賢菩薩總臨凡。為著渡世苦千般。 備至真言把筆降。指示明路趕早行。 欣從明路能動天。解除災厄消冤愆。 是非莫說宜守己。一團和氣保延年。煉身健體堪為先。高去高來誰不羨。 鍛就金剛不壞體。騰空渡世上陽山。 母創陽山費心謀。移植仙菓設機構。 牧畜而備耕耘載。仙草花欉架樑橋。 五種傳來各項全。仙鶴飛禽滿稠養。 件件皆備無點缺。有緣便可享無疆。 **七佛滅罪真言** 離婆離婆帝。求訶求訶帝。陀羅尼帝。尼訶囉帝。毗黎你帝。摩訶伽帝。真陵乾帝娑婆訶（三遍） 皈依西方阿彌陀佛。南無寶相佛。頂禮福大悲觀。南無燃燈古佛。妙莊嚴一切佛菩提。東方阿閦佛。南方寶生佛。西方世界阿彌陀佛。北方成就佛。中央世界尊。毘盧遮那佛。丹滿報身盧舍那佛。釋迦牟尼佛。當來下生。彌勒尊佛。十方三世一切諸佛。諸尊菩薩摩訶薩。摩訶般若波羅密。 **千手千眼無礙大悲心陀羅尼** 南無喝囉怛那哆囉夜耶，南無阿唎耶，婆盧羯帝爍缽囉耶，菩提薩埵婆耶，摩訶薩埵婆耶，摩訶迦盧尼迦耶，唵，薩皤囉罰曳，數怛那怛寫，南無悉吉㗚埵伊蒙阿唎耶，婆盧吉帝室佛囉愣馱婆，南無那囉謹墀，醯利摩訶皤哆沙咩，薩婆阿他豆輸朋，阿逝孕，薩婆薩哆那摩婆薩哆那摩婆伽，摩罰特豆，怛姪他，唵阿婆盧醯，盧迦帝，迦羅帝，夷醯唎，摩訶菩提薩埵，薩婆薩婆，摩囉摩囉，摩醯摩醯．唎馱孕，俱盧俱盧羯蒙，度盧度盧罰闍耶帝，摩訶罰闍耶帝，陀羅陀羅，地唎尼，室佛囉耶，遮囉遮囉，摩摩罰摩囉，穆帝隸，伊醯伊醯，室那室那，阿囉?佛囉舍利，罰沙罰參，佛囉舍耶，呼嚧呼嚧摩囉，呼嚧呼嚧醯唎，娑囉娑囉，悉唎悉唎，蘇盧蘇盧，菩提夜菩提夜，菩馱夜菩馱夜，彌帝唎夜，那囉謹墀，地唎瑟尼那，波夜摩那，娑婆訶，悉陀夜，娑婆訶，摩訶悉陀夜，娑婆訶，悉陀喻藝，室皤囉耶，娑婆訶那囉謹墀，娑婆訶，摩羅那羅，娑婆訶，悉囉僧阿穆佉耶，娑婆訶，娑婆摩訶阿悉陀夜，娑婆訶，者吉囉阿悉陀夜，娑婆訶，波陀摩羯悉哆夜，娑婆訶，那囉謹墀．皤伽囉耶，娑婆訶，摩婆利勝羯囉夜，娑婆訶，南無喝囉怛那哆囉夜耶，南無阿唎耶，婆盧吉帝，爍皤囉夜，娑婆訶，唵悉殿都，漫哆囉，跋馱耶，娑婆訶。 **般若波羅蜜多心經** 觀自在菩薩。行深般若波羅蜜多時。照見五蘊皆空。度一切苦厄。舍利子。色不異空。空不異色。色即是空。空即是色。受想行識。亦復如是。舍利子。是諸法空相。不生不滅。不垢不淨。不增不減。是故空中無色。無受想行識。無眼耳鼻舌身意。無色聲香味觸法。無眼界。乃至無意識界。無無明。亦無無明盡。乃至無老死。亦無老死盡。無苦集滅道。無智亦無得。以無所得故。菩提薩埵。依般若波羅蜜多故。心無罣礙。無罣礙故。無有恐怖。遠離顛倒夢想。究竟涅槃。三世諸佛。依般若波羅蜜多故。得阿耨多羅三藐三菩提。故知般若波羅蜜多。是大神咒。是大明咒。是無上咒。是無等等咒。能除一切苦。真實不虛。故說般若波羅蜜多咒。即說咒曰。 揭諦揭諦　波羅揭諦　波羅僧揭諦　菩提薩婆訶**普為出資及讀誦受持輾轉流通者迴向偈曰****願以此功德　消除宿現業****增長諸福慧　圓成勝善根****所有刀兵劫　及與飢饉等****悉皆盡滅除　人各習禮讓****讀誦受持人　輾轉流通者****現眷咸安樂　先亡獲超昇****風雨常調順　人民悉康寧****法界諸含識　同證無上道** |

**回向偈
願我此功德，導向諸漏盡！願我此功德，為證涅槃緣！**

**我此功德分，迴向諸有情，願彼等一切，同得功德分！**

**薩度！薩度！薩度！**

**善哉！善哉！善哉！**